<Amend><Date>{06/02/2019}6.2.2019</Date> <ANo>A8-0031</ANo>/<NumAm>1</NumAm>

Predlog spremembe <NumAm>1</NumAm>

<RepeatBlock-By><Members>Marcel de Graaff</Members>

<AuNomDe>{ENF}v imenu skupine ENL</AuNomDe>

</RepeatBlock-By>

<TitreType>Poročilo</TitreType> A8-0031/2019

<Rapporteur>Anna Elżbieta Fotyga</Rapporteur>

<Titre>Pregled nadaljnjih ukrepov ESZD dve leti po poročilu Evropskega parlamenta o strateškem komuniciranju EU zoper propagando, ki jo proti njej usmerjajo tretje strani</Titre>

<DocRef>(2018/2115(INI))</DocRef>

<DocAmend>Predlog resolucije po členu 170(3) Poslovnika, ki nadomesti predlog nezakonodajne resolucije A8-0031/2019</DocAmend>

<Article>Priporočilo Evropskega parlamenta o nadaljnjih ukrepih ESZD dve leti po poročilu Evropskega parlamenta o strateškem komuniciranju EU zoper propagando, ki jo proti njej usmerjajo tretje strani</Article>

*Evropski parlament,*

– ob upoštevanju člena 11 Listine Evropske unije o temeljnih pravicah, ki zagotavlja svobodo mnenja ter sprejemanja in širjenja informacij in idej brez vmešavanja javnih organov in ne glede na državne meje ter predpisuje spoštovanje svobode in pluralizma medijev,

– ob upoštevanju člena 113 Poslovnika,

1. priporoča Svetu in podpredsednici Komisije/visoki predstavnici Unije za zunanje zadeve in varnostno politiko, naj:

a) izrazita zaskrbljenost zaradi krčenja medijskih svoboščin ter napadov na novinarje, pisce spletnih dnevnikov in uporabnike družbenih medijev samo zato, ker so izrazili svoje mnenje;

b) poudarita, da so se države članice sposobne same odzvati na dezinformacije, propagando in napade na svoje volilne procese ter da je preveliko vmešavanje EU v nasprotju z načeloma subsidiarnost in sorazmernosti;

c) spodbudita države članice, naj sprejmejo učinkovito in jasno zakonodajo, ki bo zagotovila preglednost lastništva medijev, ter posebno pozornost posvetijo financiranju, transparentnosti in ciljem nevladnih organizacij in glavnih medijskih hiš;

d) spodbudita družbene medije, da se bodo zavzemali za enake pogoje za vsa politična, filozofska in verska prepričanja v skladu s pravico do svobodnega izražanja;

e) obsodita ravnanje družbenih medijev, ki uporabnike degradirajo, jim preprečujejo objavljanje ali jih izključujejo samo zaradi tega, ker so izrazili svoje mnenje;

f) posvarita pred tem, da bi EU postala samooklicano „ministrstvo za resnico“ in tako omejevala svobodo izražanja ter pravico do širjenja informacij in idej brez vmešavanja javnih organov;

g) preprečita, da bi EU postala stroj za propagando ali boj proti njej, ki bo utišal vse oblike opozicije zoper lastna stališča;

h) preprečita vsiljevanje samocenzure državljanom EU s širjenjem strahu, da bo vsaka kritika na račun EU utišana in/ali kaznovana;

i) poskrbita, da se strategije zoper dezinformacije in propagando ne bodo uporabljale kot orodje za preprečevanje ali zatiranje kritik na račun EU;

2. naroči svojemu predsedniku, naj to priporočilo posreduje Svetu, Komisiji in podpredsednici Komisije/visoki predstavnici Unije za zunanje zadeve in varnostno politiko.

Or. <Original>{EN}en</Original>

</Amend>